Anne Kosgei

**Anne Jepkemboi Kosgei** (o tshotswe ka ngwaga wa 1980 kwa Uasin Gishu) ke motabogi wa sekgala se seleele wa kwa Kenya yo o itsegeng ka go taboga mo tseleng, go akaretsa le marathone. O fentse dikgaisano tsa gagwe tsa ntlha tsa marathone kwa San Sebastián le Trieste, mme a tswelela go fenya Marathone ya Belgrade le Marathone ya Venice ka ngwaga wa 2009. O ne a dira rekoto ya gagwe ya 2:27:46 mo kgaisanong ya bofelo.

## Tiro
Kosgei o simolotse go gaisana ka seporofešenale ka ngwaga wa 2000 mme a fenya kgaisano ya gagwe ya ntlha e kgolo kwa Yuropa ka ngwaga oo ka rekoto ya tsela kwa Giro dei tre Monti kwa Imola, Italy. Phenyo ya gagwe ya ntlha mo sekgaleng se se tlwaelegileng e ne ya tla ka ngwaga wa 2001 kwa San Sebastian Marathon, koo nako ya gagwe ya 2:31:19 e neng e le ya boraro e e bofefo go gaisa mo kgaisanong eo.O ne a tokafatsa nako eno kwa Venice Marathon wa ngwaga wa  2002 ka go taboga ka 2:30:09 go tsaya maemo a bobedi morago ga Anastasia Ndereba.[ Gape o ne a tlhoma rekoto ya gagwe ya go feta ya halofo ya marathone ka ngwaga oo fa a ne a fetsa gape kwa morago ga Ndereba kwa Turin Half Marathon ka nako ya 1:13:00.Mo ngwageng o o latelang o ne a tsaya maemo a boraro kwa Rome City Marathon, wa botlhano kwa Vienna City Marathon mme a taboga ka lobelo lo lo kwa godimo go gaisa lwa ngwaga (2:33:43) go tsaya maemo a bobedi kwa Maratona d'Italia kwa Carpi morago ga Jennifer Chesinon. 

Ga a ka a tsenela lobelo lwa marathone ka ngwaga wa  2004, mme o ne a tsaya phenyo ya gagwe ya ntlha mo sekgaleng se sekhutshwane kwa Gavà-Castelldefels Half Marathon le Granollers Half Marathon.Morago ga ngwaga a sa tsenele dikgaisano, o ne a boa ka ngwaga wa 2006 ka phenyo kwa Route du Vin Half Marathon ka Lwetse, a latelwa ke phitlhelelo ya boraro kwa Milan Marathon. Ka kgwedi ya Moranang ka ngwaga wa 2007 o ne a tokafatsa lebelo la gagwe la halofo ya marathone go nna 1:10:17 ka go fenya kwa Vigo, Spain.mme o ne a tsaya phenyo ya gagwe ya bobedi ya setlha kwa Trieste Marathon ka nako ya 2:33:14. Kosgei e ne e le mofenyi wa bobedi ka lekgetlo la bobedi kwa Venice Marathon wa ngwaga wa 2007 morago ga Lenah Cheruiyot, mme o ne a roba diura di le pedi le halofo ka lekgetlo la ntlha, a fetsa sekgala ka nako ya 2:28:27.

Ka ngwaga wa 2008, o ne a fetsa ka di marathone di le tharo: o ne a le wa bone kwa Hong Kong Marathon, wa bolesome le bobedi kwa Hamburg Marathon le wa bobedi ka ngwaga wa bobedi kwa Venice Marathon, kwa a neng a taboga ka nako e e gaisang ya ngwaga ya 2:32:21.  O ne a taboga gape kwa Rock 'n' Roll San Jose Half Marathon ka Diphalane, a tsaya maemo a boraro mo podiamong morago ga Yuri Kano le Azalech Masresha.

Kosgei o fitlhile kwa setlhoeng sa tiro ya gagwe ka ngwaga wa 2009 ka go fenya dikgaisano tse pedi tse di itsegeng tsa marathone mo setlheng seo. Sa ntlha e ne ya nna Belgrade Marathon koo a neng a fenya mmampodi wa World Military Rasa Drazdauskaite go fitlha kwa bofelong go tsaya phenyo ka nako ya 2:34:51. Ka kgwedi ya Phalane o ne a boela kwa Venice Marathon mme a nna kwa godimo ga podium ka lekgetlho la ntlha. Fa a sena go fenya kgwetlho ya ga Jelena Yal Koren, Kosgei o ne a etelela pele kgaisano ka lobelo lo lo kwa godimo mme a fenya ka nako e e kwa godimo ya 2:27:46 mo metshamekong ya marathone.

O ne a tsenela ka ngwaga wa 2010 San Diego Marathon mme a fetsa mo maemong a bosupa ka nako ya 2:33:36.O ne a tswa gape kwa Eindhoven Marathon mme le fa Atsede Habtamu a fentse lobelo metsotso e le metlhano pele ga gagwe, nako ya ga Kosgei ya 2:31:05 e ne ya dira gore a bone maemo a boraro metsotso e le mebedi pele ga ba bangwe.

## Metswedi